b"\n_START_ARTICLE_\nLa filla de Ryan\n_START_SECTION_\nArgument\n_START_PARAGRAPH_\nTranscorre l'any 1916, a Irlanda, quan es produeix l'aixecament contra els anglesos. Charles, un mestre rural que torna de Dubl\xc3\xadn al seu poble, despr\xc3\xa9s d'una breu abs\xc3\xa8ncia, es casa amb la seva xicota Rosy. El docent \xc3\xa9s un home madur, amb m\xc3\xa9s de quaranta anys, mentre que la seva dona amb prou feines passa dels vint. Els problemes no triguen a apar\xc3\xa8ixer i el matrimoni \xc3\xa9s un frac\xc3\xa0s. La jove torna a les seves il\xc2\xb7lusions d'adolescent.\n_START_SECTION_\nCr\xc3\xadtica\n_START_PARAGRAPH_\nLa filla de Ryan \xc3\xa9s un film que t\xc3\xa9 la complexitat de qualsevol obra de David Lean, per\xc3\xb2 en aquest cas subratllada per una posada en escena punyentment po\xc3\xa8tica que transcendeix qualsevol l\xc3\xadnia argumental. Sostingut en la sorprenent fotografia de Freddie Young, \xc3\xa9s una pel\xc2\xb7l\xc3\xadcula que arrossega l'espectador cap a la seva pr\xc3\xb2pia dimensi\xc3\xb3, ja des del mateix comen\xc3\xa7ament del film amb el pl\xc3\xa0nol del para-sol portat pel vent."